CELEX: 62008TN0308
Language: el
Date: 2008-08-05 00:00:00
Title: Υπόθεση T-308/08: Προσφυγή της 5ης Αυγούστου 2008 — Parfums Christian Dior κατά ΓΕΕΑ — Consolidated Artists (MANGO adorably)

11.10.2008   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 260/15
            
         Προσφυγή της 5ης Αυγούστου 2008 — Parfums Christian Dior κατά ΓΕΕΑ — Consolidated Artists (MANGO adorably)
   (Υπόθεση T-308/08)
   (2008/C 260/28)
   Γλώσσα του δικογράφου της προσφυγής: η αγγλική
   Διάδικοι
   
      Προσφεύγουσα: Parfums Christian Dior SA (Παρίσι, Γαλλία) (εκπρόσωποι: E. Cornu, D. Moreau και F. de Visscher, δικηγόροι)
   
      Καθού: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα)
   
      Αντίδικος ενώπιον του τμήματος προσφυγών: Consolidated Artists BV (Ρότερνταμ, Κάτω Χώρες)
   Αιτήματα της προσφεύγουσας
   Η προσφεύγουσα ζητεί από το Πρωτοδικείο:
   
               —
            
            
               να ακυρώσει την απόφαση του δεύτερου τμήματος προσφυγών του Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα) της 23ης Μαΐου 2008 στην υπόθεση R 1162/2007-2· και
            
         
               —
            
            
               να καταδικάσει το καθού στα δικαστικά έξοδα.
            
         Ισχυρισμοί και κύρια επιχειρήματα
   
      Αιτούσα την καταχώριση κοινοτικού σήματος: Η αντίδικος ενώπιον του τμήματος προσφυγών
   
      Σήμα προς καταχώριση: Το εικονιστικό σήμα «MANGO adorably» για προϊόντα της κλάσεως 3
   
      Δικαιούχος του κατά τη διαδικασία ανακοπής αντιταχθέντος σήματος ή σημείου: Η προσφεύγουσα
   
      Αντιταχθέν δικαίωμα επί σήματος ή σημείου: Γαλλικό λεκτικό σήμα «ADIORABLE» αριθ. 33 209 849 για προϊόντα της κλάσεως 3· γαλλικό λεκτικό σήμα «J'ADORE» αριθ. 94 536 564 για διάφορα προϊόντα μεταξύ των οποίων και προϊόντα της κλάσεως 3· διεθνές λεκτικό σήμα «ADIORABLE» αριθ. 811 001 για διάφορα προϊόντα μεταξύ των οποίων και προϊόντα της κλάσεως 3· διεθνές λεκτικό σήμα «J'ADORE» αριθ. 687 422 για διάφορα προϊόντα μεταξύ των οποίων και προϊόντα της κλάσεως 3
   
      Απόφαση του τμήματος ανακοπών: Απόρριψη της ανακοπής στο σύνολό της
   
      Απόφαση του τμήματος προσφυγών: Απόρριψη της προσφυγής
   
      Λόγοι ακυρώσεως: Παράβαση του άρθρου 8, παράγραφος 1, στοιχείο β', και παράγραφος 5, του κανονισμού 40/94 του Συμβουλίου, καθόσον το τμήμα προσφυγών έσφαλε κατά την εκτίμησή του ότι δεν υπάρχει κίνδυνος συγχύσεως μεταξύ των οικείων σημάτων και ότι η χρησιμοποίηση του σήματος του οποίου ζητείται η καταχώριση δεν προσπορίζει αθέμιτο όφελος από τη φήμη προγενέστερων σημάτων, στηριζόμενο στην εσφαλμένη αιτιολογία ότι, υπό την έννοια αμφοτέρων των διατάξεων, τα οικεία σήματα δεν είναι επαρκώς παρόμοια.